Tomm Kristiansen

Tomm W. Kristiansen (1950–2022) var en norsk journalist, programleder og forfatter som var ansatt i NRK i 40 år. Han ble særlig kjent fra tiden som NRKs korrespondent i Afrika.70 års omtale i Aftenposten 22. januar 2020 Han var korrespondent i to perioder, først i Harare i Zimbabwe fra 1990 til 1994, deretter i Cape Town i Sør-Afrika fra 2002 til 2006.Knut Magnus Berge, Sigurd Falkenberg Mikkelsen og Helje Solberg: Tomm Kristiansen (1950-2022) - Minneord i Aftenposten 17. november 2022 Han skrev flere bøker om Afrika.  

Kristiansen var født i Eidsberg i Østfold og vokste opp i Arendal. Han startet sin journalistiske karriere i avisen Dagen og deretter i Aftenposten.Harald Stanghelle: Han så det menneskelige i alt – Minneord i Aftenposten 7. november 2022 I 1979 ble han ansatt i NRK. For NRK var han blant annet korrespondent i København og utenriksredaktør i NRK. Mange kjente ham som «stemmen fra Afrika». Han var særlig kjent for sin dekning av Apartheid-regimets fall i Sør-Afrika og folkemordet i Rwanda.

Kristiansen skrev flere bøker om Afrika, om afrikansk historie og om afrikanske ledere som Nelson Mandela og Desmond Tutu.Halle Jørn Hansen: Stemmen fra Afrika - Minneord i Klassekampen 11. november 20222 I 1994 ble han nominert til Brageprisen for sin bok Mor Afrika, og i 1995 fikk Kristiansen Den store journalistprisen. Han vant prisen for «Årets temaprogram» under Radiodager 2006 med sitt korrespondentbrev «Gribben». Han var samme år programleder for fjernsynsprogrammet Med åpne kort på NRK1 og deretter programleder for Deadline (1996–1997). I perioder har Kristiansen reist som NRKs «verdensreporter». Han har også vært programleder for Dagsnytt Atten og Søndagsavisa på NRK P2.

I perioden 2006–2008 var Kristiansen kommunikasjonsrådgiver for Sør-Sudans president Salva Kiir. Fra 2008 til 2010 var han kommunikasjonssjef for den internasjonale humanitære alliansen ACT Alliance ved Kirkenes Verdensråd i Genève.

Kristiansen arbeidet fra 2019 til 2021 i NRKs utenriksavdeling med å legge ut podcast-serien Tomms afrikanske fortellinger.  

I 1995 fikk han fikk han en av norsk journalistikks høyeste utmerkelser, Den store journalistprisen. I 2020 mottok han Kringkastingssjefens språkpris for 2019.

Han var fellow av Royal Geographical Society i London.

 Bibliografi 
 1983: Blant Vårherres klovner, Gyldendal/Land og kirke. ISBN 8205142777
 1984: Biskop Desmond Tutu, Luther forlag. ISBN 8253141793
 1993: Det gode håp : Kampen for et fritt Sør-Afrika, Cappelen. ISBN 8202141133
 1994: Mor Afrika, Cappelen. ISBN 8202141265
 1995: På parfymefloden – og andre reiser, Cappelen. ISBN 8252529860
 1996: Mandelas land : en fortelling om frihet, Cappelen. ISBN 8202161754
 1998: Mørk safari – Beretningen om Henry M. Stanley, Cappelen. ISBN 8202161762
 1999: Høvdingen (red. 1999)
 2000: Mannen fra Nasaret, Cappelen. ISBN 8202190797
 2002: Langs myrraveien
 2006: Afrika – en vakker dag
 2008: Utenriks – hendelser verden ikke må glemme (red.)
 2009: Presidentens mann
 2011: Cape Town – i regnbuens tid
 2013: Jesus – opprører og fredselsker
 2018: Da Gud skiftet mening: Femti år som forandret kirken, Cappelen Damm - med Trond Bakkevig
 2021: Afrikanske fortellinger, Cappelen Damm
 2022: Afrika på 200 sider : fra det første mennesket til det frie Afrika

 Referanser 

 Eksterne lenker 


Kategori:Norske journalister
Kategori:Norske radioprogramledere
Kategori:Norske TV-programledere
Kategori:Norske sakprosaforfattere
Kategori:Norske podkastere
Kategori:NRK-korrespondenter
Kategori:NRK-journalister
Kategori:Programledere for NRK TV
Kategori:Programledere for NRK Radio
Kategori:Personer fra Arendal kommune
Kategori:Personer fra Eidsberg kommune